
I Vispārīgie noteikumi

1. Izpildītājs sniedz ēdināšanas pakalpojumu – ēdienu sagatavošanu, sadalīšanu, pasniegšanu, telpu un aprīkojuma uzturēšanu (turpmāk – Pakalpojums) pašvaldības iestādei Balvu novada “Pansionāts “Balvi””, saskaņā ar normatīvajiem aktiem un līguma nosacījumiem.
2. Papildus, izpildītājs no plkst.12.00 līdz plkst.15.00 nodrošina veikala darbību pašvaldības iestādes Balvu novada “Pansionāts “Balvi”” iemītniekiem un darbiniekiem.
3. Izpildītājam sniedzot Pakalpojumu, jānodrošina visu spēkā esošo normatīvo aktu prasību ievērošana, kā arī Ministru kabineta 2017.gada 20.jūnija noteikumos Nr.353 “Prasības zaļajam publiskajam iepirkumam un to piemērošanas kārtība” noteiktie principi.
4. Izpildītājs nodrošina veselīgu un sabalansētu uzturu.
5. Izpildītājs nodrošina klientu speciālās diētas un medicīniskās vajadzības, saskaņā ar rakstiskiem ieteikumiem.
6. Pakalpojuma nodrošināšana notiek pasūtītāja telpās, kas tiek iznomātas izpildītājam.
7. Par telpu un iekārtu nomu, pasūtītājs ar izpildītāju slēdz atsevišķu nomas līgumu. Nomas maksa par faktiski izmantotajām telpām un iekārtam ir 271,00 EUR/mēnesī, t.sk.:
· telpu nomas maksa – 196,67 EUR/mēnesī;
· iekārtu nomas maksa – 74,33 EUR/mēnesī.
8. Ēdnīcas darbības vajadzībām pasūtītājs nodrošina:
· elektroenerģiju un elektroapgādes sistēmas uzturēšanu;
· siltumenerģiju un siltumapgādes sistēmas uzturēšanu;
· ūdensapgādes sistēmas uzturēšanu;
· telpu apsardzi ārpus ēdnīcas darba laika;
· cieto sadzīves atkritumu apsaimniekošanu.
9. Elektroenerģijas izmaksas sedz pasūtītājs.
10. Izpildītājs nodrošina nomāto telpu uzturēšanu labā tehniskā stāvoklī, nepieļaujot stāvokļa pasliktināšanos, izņemot dabīgo nolietojumu.
11. Izpildītājs, līguma darbības, laikā katru gadu veic kosmētisko remontu ēdināšanas telpās, lai nodrošinātu Pārtikas un veterinārā dienesta (turpmāk – PVD) prasības, kā arī par saviem līdzekļiem uztur telpas tādā kārtībā, kā noteikts attiecīgajos normatīvajos aktos.
12. Izpildītājs ir atbildīgs par pārtikas apritē noteiktajām higiēnas prasībām, ievērojot PVD prasības. Par pārbaudēm un to rezultātiem informē Balvu novada “Pansionāts “Balvi”” vadību.
13. Līguma darbības laikā, izpildītājs ir atbildīgs par virtuves un ēdnīcas aprīkojuma tehnisko stāvokli, ko saņem lietošanā ar nodošanas-pieņemšanas aktu. Nepieciešamības gadījumā, nolietotais inventārs tiek atjaunots par izpildītāja līdzekļiem un pēc pakalpojuma līguma beigām tas paliek pasūtītāja īpašumā.
14. Izpildītājs iegādājas tādu inventāru, kas var nodrošināt kvalitatīvu un normatīvajiem aktiem atbilstošu ēdienu gatavošanu, glabāšanu un sadali. Pakalpojumu sniedzējs atbild par šī inventāra tehnisko stāvokli līguma darbības laikā.
15. Izpildītājs Pakalpojuma sniegšanu nodrošina Balvu novada “Pansionāts “Balvi”” telpās, izmantojot esošo aprīkojumu un iekārtas, papildus iegādājoties tikai inventāru (traukus u.c.).
16. Pakalpojums tiek nodrošināts atbilstošā temperatūrā:
· siltie ēdieni – virs t0 650 C;
· aukstie ēdieni – zem t0 40 C,
pārējie atbilstoši tehnoloģiskajai specifikācijai.
17. Izpildītājs atbild par darba aizsardzības, darba drošības un ugunsdrošības noteikumu ievērošanu, saskaņā ar spēkā esošajiem normatīvajiem aktiem.
18. Izpildītājs nodrošina nodarbināto darbinieku veselības (medicīnas) pārbaudes, atbilstoši spēkā esošajiem normatīvajiem aktiem.
19. Balvu novada “Pansionāts “Balvi”” direktorei un vecākajai medicīnas māsai ir pienākums kontrolēt produktu un ēdienu kvalitāti, porciju apjomu, kā arī ēdiena pasniegšanas kultūru.
20. Izpildītājs nodrošina ēdienkarti 10 (desmit) dienām, kuru saskaņo ar iestādes vecāko medicīnas māsu un Balvu novada “Pansionāts “Balvi”” direktori.
21. Izpildītājs nodrošinot Pakalpojumu, ievēro iestādes noteiktos iekšējās kārtības noteikumus.
22. Pasūtītājs vai pasūtītāja atbildīgā persona, katru dienu līdz plkst.9.00, ir tiesīga atteikt ēdināšanas pakalpojumu, ja klients/-i ir prombūtnē.
23. Izpildītājam pienākums uzklausīt un ņemt vērā Balvu novada “Pansionāts “Balvi”” sociālās padomes ieteikumus un priekšlikumu, kā arī piedalīties sapulcēs, ja tādas tiek rīkotas.
24. Ēdienkartē jāiekļauj:
· dārzeņi un zaļumi – katru dienu;
· augļi un ogas – divas reizes nedēļā;
· desas izstrādājumus – ne vairāk kā vienu reizi nedēļā.
Pakalpojuma sniegšanā jāizvairās no treknas gaļas un aizliegts lietoto eļļu izmantot atkārtoti.
25. Dienās, kad Balvu novada “Pansionāts “Balvi”” klienti ir ekskursijās un/ vai pārgājienos, izpildītājam jānodrošina Pakalpojuma sniegšana ārpus Balvu novada “Pansionāts “Balvi”” teritorijas, saskaņojot ēdienkarti ar iestādes pilnvaroto personu, nepaaugstinot ēdināšanas izmaksas.
26. Svētku dienās jānodrošina svētku ēdienu pagatavošana, saskaņojot ēdienkarti ar iestādes pilnvaroto personu, nepaaugstinot ēdināšanas izmaksas.
27. Izpildītājs kā Balvu novada “Pansionāts “Balvi”” klientiem, tāpat arī tās darbiniekiem, nodrošina Pakalpojuma sniegšanu vai piešķir, attiecīgu, atlaidi pusdienām.
28. Ir aizliegta alkoholisko dzērienu tirdzniecība Balvu novada “Pansionāts “Balvi”” telpās un tās teritorijā.
29. Sniedzot Pakalpojumu, jāņem vērā Balvu novada “Pansionāts “Balvi”” plānotais klientu skaits 2024./2025.gadā – 206 cilvēki gadā + 20 iestādes darbinieki (pusdienās).
30. Pakalpojums jānodrošina 4 (četras) reizes dienā:
· plkst.08.30 – brokastis;
· plkst.12.30 – pusdienas;
· plkst.15.00 – launags;
· plkst.18.00 – vakariņas.
31. Pakalpojums tiek nodrošināts:
· ēdamzālē – 73 klientiem;
· 1.stāva (ezera korpusā) dzīvojamajās istabiņās – 33 klientiem;
· 3.stāva dzīvojamās istabiņās – 106 klientiem.
32. Pakalpojuma sniegšana 3.stāvā jānodrošina higiēnas prasībām atbilstošos traukos.
33. Izpildītājs Pakalpojumu sniedz, atbilstoši Pārtikas aprites uzraudzības likumam un Ministru kabineta 2012.gada 13.marta noteikumiem Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”.
34. Pakalpojuma sniegšana (izņemot pusfabrikātus un kulinārijas izstrādājumus, kas ir saskaņā ar Ministru kabineta 2012.gada 13.marta noteikumiem Nr.172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”) jāveic tika Balvu novada “Pansionāts “Balvi”” telpās, izmantojot esošās iekārtas. Netiek pieļauta gatavu ēdienu uzsildīšana.
35. Izpildītājs nodrošina kvalitatīvus, sertificētus pamatproduktus, kuru derīgumu termiņi ir spēkā esoši. Produktu ilgstoša uzglabāšana ēdnīcas telpās nav atļauta.
36. Ēdnīcas darbības vajadzībām pasūtītājs nodrošina:
· elektroenerģiju un elektroapgādes sistēmas uzturēšanu;
· siltumenerģiju un siltumapgādes sistēmas uzturēšanu;
· ūdensapgādes sistēmas uzturēšanu;
· telpu apsardzi ārpus ēdnīcas darba laika;
· cieto sadzīves atkritumu apsaimniekošanu.
37. Ēdiena gatavošana pārdošanai ārpus Balvu novada “Pansionāts “Balvi”” ēkas, nav atļauta.

☐ (atzīmēt, ja piekrīt) Pretendents apņemas sniegt pakalpojumu atbilstoši pasūtītāja Tehniskajai specifikācijai.




[Paraksttiesīgās personas amata nosaukums, vārds, uzvārds]

